ઊર્જા જરૂરિયાતો માટે ક્રૂડની આયાત ઉપર નિર્ભરતા મામલે રાજને કહ્યું હતું કે, ભલે દેશ નોટબંધી અને જીએસટીની બાધામાંથી ઉગરી રહ્યો હોય પણ ક્રૂડની કિંમતમાં વધારો આર્થિક વિકાસ માટે પડકારરૂપ બની રહેશે. આ ઉપરાંત એનપીએ બાબતે રાજને પોતાનો મત વ્યક્ત કરતા કહ્યું હતું કે, એનપીએમાંથી ઉગરવા માટે સફાઈ અભિયાનની જરૂરિયાત છે. માત્ર બેન્કરપ્સી કોડથી મદદ નહીં મળે પણ ક્લીન અપ અભિયાન મારફતે ફસાયેલા કરજને સાફ કરવાની જરૂર છે અને આ કાર્યવાહીથી જ બેન્કની બેલેન્સ શીટ સાફ થશે અને બેન્કો ફરી પાટે ચડશે. રાજને કહ્યું હતું કે, વર્તમાન સમયમાં ભારત ત્રણ પડકારોમાંથી પસાર થઈ રહ્યું છે. જેમાં પહેલું ઈન્ફ્રાસ્ટ્રક્ચર છે. ત્યારબાદ વીજળી ક્ષેત્ર અને બેન્કોની એનપીએનો નંબર આવે છે.